Mario Morina

**Mario Morina** (lindur më 16 tetor 1992 në Tiranë) është një futbollist shqiptar i cili luan me klubin shqiptar KS Kamza në Kategorinë e parë.

## Karriera me klube
### KF Tirana
#### Sezoni 2010–11
Morina bëri debutimin e tij me Tiranën më 2 nëntor 2010 në një ndeshje në shtëpi të Kupës së Shqipërisë kundër KF Skraparit. Morina ishte në formacionin titlluar sëbashku me të rinjtë e tjerë si Blerti Hajdari dhe Enco Malindi. Ai luajti një rol të rëndësishëm në fitoren 4–0, duke dhënë një assist për golin e Hajdarit dhe duke fituar një penallti e cila u shënua sërisht nga Hajdari. Trajneri Dede e vlerësoi lojtarin pas përfundimit të ndeshjes dhe gjithashtu tha se ai ishte planet e tij për të ardhmen.

Ai duhej të priste datën 20 nëntor për të luajtur ndeshjen e tij të parë në ligë, një ndeshje në shtëpi kundër Elbasanit. Morina hyri në fushë në minutën e 72 në vend të sulmuesit Sebino Plaku ku rezultati ishte 2–1 në favor të *Bardhebluve*. Në minutën e 93, ai shënoi gol dke bërë një debutim të suksesshëm. Ai luajti ndeshjen e dytë në ligë pas më shumë se 1 muaji më 24 dhjetor në barazimin 1–1 jashtë fushe kundër Laçit, ai hyri në fushë në minutën e 60 në vend Mladen Žižovic. Më 22 janar 2011, ai shënoi golin e parë për vitin 2011 në fitoren 2–1 kundër Dinamos, më pas ai u zëvëndësësua në minutën e 90 me Hajdarin. Sërisht kundër Elbasanit por këtë më 15 prill, Morina shënoi golin e tretë të sezonit në fitoren shkatërrimtare 6–1 në stadiumin Qemal Stafa, ai shënoi golin e gjashtë të skuadrës së tij në minutën e 84 pasi kishte hyrë në fushë në minutë e 61 në vend të Bekim Balaj.

Ai e mbylli sezonin me 23 ndeshje, ku 17 u luajtën në ligë dhe 6 në kupë dhe 4 gola, ku 3 u shënuan në ligë dhe 1 në kupë. Tirana e mbylli sezonin në vendin e pestë, por fitimi i Kupës së Shqipërisë i lejuan atyre që të merrnin pjesë në Ligën e Europës për sezonin tjetër.

#### Sezoni 2011–12
Për sezonin 2011–12, Morina ndryshoi numrin e fanellën duke lënë numrin 27 dhe duke marrë numrin 14. Morina e nisi sezonin e ri duke fituar Superkupën e Shqipërisë kundër Skënderbeut më 18 gusht. Pavarësisht kësaj, Morina nuk luajti asnjë miuntë. Ai luajti ndeshjen e parë të sezonit më 17 shtator 2011 në fitoren 2–3 jashtë fushe Kastriotit, ai hyri në fushë në minutën e 27 në vend të Cameron Hepple. Morina duhej të priste datën 2 tetor 2011 për të shënuar golin e parë të sezonit në fitoren 2–0 kundër Flamurtarit. Ai shënoi sërisht 13 ditë më vonë në barazimin 2–2 kundër Vllaznisë.

Pas këtyre golave, Morina shënoi nga një gol në datat 17 dhe 20 dhjetor në 2 fitoret 1–0 kundër Laçit, ndeshja e parë ishte në ligë kurse e dyta në kupë; ai i shënoi golat në miutën e 80të dhe 32të. Këto ishin golat e tij të fundit për vitin 2011. Morina shënoi golin e parë për vitin 2012 dhe të parin në kupë për sezonin 2011–12 në fitoren 1–2 kundër Kamzës, ai e shënoi golin në minutën e 91 pasi rezultati ishte 1–1. Më 18 mars 2012, ai shënoi një gol të rëndësishëm duke i dhënë fitoren Tiranës me rezultatin 1–0 jashtë fushe kundër rivalëve të Flamurtarit, kjo fitore e ndihmoi Tiranën që të ngjitej në vendin e parë në ligë me një pikë më shumë se Skënderbeu. Ky do të ishte goli i fundit për të në sezonin 2011–12.

Tirana e mbylli kampionatin në vendin e tretë me 53 pikë, katër më pak se fituesit e Skënderbeut. Në kupë, Tirana fitoi në finale kundër Skënderbeut me rezultatin 1–0 pas holit të sulmuesit Bekim Balaj në minutën e 107 në kohën shtesë.. Morina nuk luajti asnjë minutë në këtë ndeshje

#### Sezoni 2012–13
Morina e nisi sezonin e tij të tretë me *Bardheblutë* duke fituar Superkupën e Shqipërisë më 19 gusht 2012 pas fitores  1–2 kundër Skënderbeut. Ai shënoi golat e parë sezonal më 2 shtator në fitoren 3–0 kundër Shkumbinit. Njëzetekatër ditë më vonë, në derbin e madh kundër Partizanit për ndeshjen e kthimit në raundin e parë të kupës, Morina shënoi golin e avantazhit pas vetëm tetë minutash dhe ndihmoi skuadrën të fitonte ndeshjen me rezultatin 2–1 dhe të kalonte në fazën tjetër. Më 7 nëntor, në ndeshjen e kthimit të raundin e dytë, Morina shënoi golin e dytë të skuadrës duke ndihmuar në përmbysjen e rezultatit nga 0–2 në 3–2, megjithatë, Tirana u eleminua nga kupa me rezultatin e përgjithshëm 6–3 pasi kishte humbur ndeshjen e parë 4–0..

Morina vazhdoi formën e tij të mirë më 2 mars duke shënuar një dygolësh dhe duke i dhuruar fitoren 2–1 kundër Luftëtarit duke e vendosur Tiranën në vendin e katërt të ligës pas 17 ndeshjesh, vetëm dy pikë larg Flamurtarit dhe 4 pikë larg Teutës, dy vendet që të kualifikonin për në raundin e parë të Ligës së Evropës. Morina shënoi sërisht dy javë më vonë më 16 mars në humbjen shkatërrimtare 3–6 kundër Flamurtarit.

Morina e mbylli sezonin me 33 ndeshje në të gjitha kompedicionet, ku 26 i luajti në ligë, 4 në kupë dhe 3 në Ligën e Evropës, dhe me 8 gola, ku 6 u shënuan në ligë dhe 2 në kupë. Tirana e mbylli sezonin në vendin e pestë duke dështuar për t'u kualifikuar në kupa europiane për herë të parë që nga sezonin 2002–03.

### KF Skenderbeu
Në qershor 2013, Morina u transferua te kampionët e shqipërisë Skënderbeu. Ai shkoi në Korçë si transferim i lirë. Morina zgjodhi fanellën me numrin 9. Ai u bashkua me klubin më 10 qershor. Kjo gjë solli një konflikt midis Tiranës dhe Skënderbeut. Klubi kryeqytetas pretendoi se Morina kishte një kontratë me ta deri në 2014 dhe se ishte bashkuar klubit pa djeninë e tyre. Morina bëri debutimin e tij më 23 korrik 2013 në ndeshjen e kthimit të raundit të dytë të Ligës së Kampioneve kundër Neftchi Baku, ai hyri në fushë në minutën e 77 në vend të Gilman Likës, Skënderbeu fitoi me rezultatin 1–0 pas kohë shtesë duke siguruar një kualifikim historik për në raundin e tretë të Ligës së Kampioneve. Më 18 gusht 2013, Morina fitoi Superkupën e Shqipërisë për herë të tretë rradhazi pasi Skënderbeu mposhti Laçin në gjuajtjet e penalltive me rezultatin 3–4 pasi koha e rregullt dhe shtesa kishin përfunduar 1–1. Morina e nisi ndeshjen si titullar dhe u zëvëndësua në minutën e 72 në vend të Andi Ribaj, kjo ishte hera e parë që Skënderbeu fitoi Superkupën e Shqipërisë pasi kishte humbur dy finalet e shkuara kundër Tiranës.

Morina shënoi golin e parë me klubin më 19 tetor në barazimin 1–1 kundër rivalëve për titull të Teutës, ai e shënoi golin në minutën e 61, vetëm disa minuta pasi kishte hyrë në fushë, ky barazim i lejoi Skënderbeut që të mbajë vendin e parë sëbashku me Tetuën në ligë pas javës së tetë. Ai shënoi sërisht më 27 tetor në fitoren minimale 1–0 kundër Kastriotit. Morina vazhdoi formën e tij të mirë duke shënuar në dy ndeshjet kundër Mamurrasit në fitoret 1–4 dhe 2–0 respektivisht në datat 4 dhe 18 dhjetor. Këto do të ishin edhe golat e tij të fundit me fanellën e Skënderbeut pasi në merkaton dimërore ai u largua.

### Rikthimi te Tirana
Në janar 2014, Morina u rikthye te skuadra ku filloi karrierën Tirana pasi nuk arriti dot të impresionojë trajnerin dhe presidentin i cili e la të lirë të largohej. Kjo gjë u konfirmua pasi Morina nuk udhëtoi me klubin për në Portugali për të zhvilluar ndeshje miqësore para rifillimit të sezonit. Ai tha se një nga arsyet që ai u rikthye te Tirana ishte për arsye familjare dhe një arsye tjetër ishte sepse sulmuesi kërkohej nga trajneri Magani. Morina bëri debutimin e tij më 1 shkurt 2014 në barazimin 0–0 me Kastriotin jashtë fushe, ai e nisi ndeshjen si titullar dhe luajti 90 minuta. Ai luajti sërisht 90 minuta në fitoren e derbit kundër Partizanit më 7 shkurt. Ai dhuroi assistin e parë me fanellën e Tiranës në fitoren 1–0 jashtë fushe kundër Bylisit në stadiumin Adush Muça, ai assistoi golin e Ndikumanës në minutën e 71.

Më 22 mars, Morina shënoi golin e parë me fanellën e Tiranës që pas rikthimit në barazimin 1–1 kundër rivalëve të Partizanit, ai shënoi golin në minutën e 41 pas një ngatërese në zonën e Partizanit. Morina shënoi sërisht më 29 mars në fitoren 2–0 kundër Laçit në stadiumin Qemal Stafa. Më 5 prill, Morina shënoi sërisht gol për të ndihmuar skuadrën e tij për të mposhtur ish skuadrën e tij dhe kampionët në fuqi të Skëndërbeut me rezultatin 2–3 në Korçë. Kjo ishte hera e parë që Morina shënonte gol në tre ndeshje rradhazi. Morina shënoi një gol vendimtar për Tiranën më 26 prill në fitoren 2–1 kundër rivalëve për mbijetesë Vllaznisë. Më 4 maj, Morina shënoi golin e pestë në gjashtë ndeshjet e fundit në barazimin 2–2 kundër Flamurtarit duke ndihmuar skuadrën e tij që të sigurojë qëndrimin në Kategorinë Superiore edhe për sezonin tjetër. Pas përfundimit të sezonit, Morina u vlerësua me çmimin "Talenti i Vitit".

## Karriera ndërkombëtare
Morina është lojtar i kombëtares U–21 që nga viti 2011 dhe bëri debutimin e tij më 14 gusht 2013 në humbjen 0–1 kundër Austrisë U–21 për kualifikueset e Kampionatit Evropian U–21. Ai luajti edhe në humbjen shkatërrimtare 4–0 kundër Spanjës U21 më 9 shtator 2013. Ai luajti 90 minuta në ndeshjen e fundit kualifikuese në fitoren 3–1 kundër Austrisë më 5 nars 2014. Shqipëria i mbylli kualifikueset në vendin e fundit me 6 pikë, po aq sa Bosnja U21 dhe Hungaria U–21, por me golavarazh më negativ.

## Statistikat 
*Redaktuar më 4 maj 2014*

## Trofe
### Klube
*Kupa e Shqipërisë (2): 2010–11, 2011–12
*Superkupa e Shqipërisë (3): 2011, 2012, 2013

### Personale
*Çmimi "Talenti i Vitit" (1): 2013–14

## Referime 
## Lidhje të jashtme 
*Profili - transfermarket.com Morina
*Profili te UEFA.com
*Profili te Eurosport.com